b'\n_START_ARTICLE_\nTudun\n_START_PARAGRAPH_\nTudun je bil v nekdanjih bolgarskih, avarskih in gokgtur\xc5\xa1kih cesarstvih, predvsem pa v Hazarskem in Avarskem kaganatu, kaganov namestnik, ki je imel nadzorno in organizacijsko funkcijo v mestnih upravah. Poleg tega je lahko imel tudi vlogo diplomata._NEWLINE_Tudun je imel verjetno precej \xc5\xa1iroka pooblastila, ki so bila primerljiva s pooblastili kanclerja, saj Frankonski kronist o njem pi\xc5\xa1e: "qui in gente et regno Avarorum magnam potestatem habebat" (ki je imel v avarskem kraljestvu veliko oblast)_NEWLINE_Tudun je bil lahko imenovan tudi v mestih pod tujo oblastjo, na primer v Bizantinskem cesarstvu na Krimu, vendar je bila njegova oblast de facto omejena samo na mesta pod oblastjo vladajo\xc4\x8dega kagana.'